CELEX: 62020TN0338
Language: el
Date: 2020-05-27 00:00:00
Title: Υπόθεση T-338/20: Προσφυγή-αγωγή της 27ης Μαΐου 2020 — KI κατά eu-LISA

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/42
            
         
      Προσφυγή-αγωγή της 27ης Μαΐου 2020 — KI κατά eu-LISA
      (Υπόθεση T-338/20)
      (2020/C 279/55)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: KI (εκπρόσωποι: L. Levi και M. Vandenbussche, δικηγόροι)
      
         Καθού-εναγόμενος: Οργανισμός της Ευρωπαϊκής Ένωσης για τη λειτουργική διαχείριση συστημάτων ΤΠ μεγάλης κλίμακας στον χώρο ελευθερίας, ασφάλειας και δικαιοσύνης
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 15ης Ιουλίου 2019 περί επανατοποθέτησης του προσφεύγοντος-ενάγοντος σε άλλη θέση·
               
            
                  —
               
               
                  καθόσον απαιτείται, να ακυρώσει την απόφαση της 17ης Φεβρουαρίου 2020 με την οποία απορρίφθηκε η ένσταση του προσφεύγοντος-ενάγοντος·
               
            
                  —
               
               
                  να επιδικάσει χρηματική ικανοποίηση για την ηθική βλάβη την οποία υπέστη ο προσφεύγων-ενάγων, υπολογιζόμενη σε 10 000 ευρώ· και,
               
            
                  —
               
               
                  να καταδικάσει τον καθού-εναγόμενο στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται έλλειψη νομιμότητας της απόφασης του Εκτελεστικού Διευθυντή, της 25ης Ιουνίου 2019, η οποία επικυρώθηκε και συμπληρώθηκε από την απόφαση του Εκτελεστικού Διευθυντή της 29ης Αυγούστου 2019, καθόσον δεν τηρεί τις απαιτήσεις περί δίκαιης και διαφανούς συγκριτικής εξέτασης των προσόντων, παραβιάζει την αρχή της απαγόρευσης διακρίσεων και το άρθρο 41 του Χάρτη και θίγει το συμφέρον της υπηρεσίας.
               
            
                  2.
               
               
                  Με το δεύτερο λόγο προβάλλεται ότι η απόφαση περί επανατοποθέτησης θίγει προδήλως το συμφέρον της υπηρεσίας και παραβιάζει την αρχή της επανατοποθέτησης σε ισοδύναμη θέση.
               
            
                  3.
               
               
                  Με τον τρίτο λόγο προβάλλεται προσβολή του δικαιώματος ακροάσεως, καθώς και παράβαση της υποχρέωση αιτιολόγησης και του άρθρου 41 του Χάρτη.
               
            
                  4.
               
               
                  Με τον τέταρτο λόγο προβάλλεται παράβαση του καθήκοντος μέριμνας, του άρθρου 31, παράγραφος 2 του Χάρτη, του άρθρου 1ε του ΚΥΚ και της οδηγίας 2003/88/ΕΚ, σχετικά με ορισμένα στοιχεία της οργάνωσης του χρόνου εργασίας, καθώς και παραβίαση της αρχής της απαγόρευσης διακρίσεων.